Dyrfjallahlaupið sem er 23 km utanvegahlaup fer fram 11. júlí 2020 á Borgarfirði Eystri . Ungmennafélag Borgarfjarðar varð 100 ára 2017 og hélt af því tilefni utanvegahlaup um Dyrfjöll í fyrsta skipti . 2020 verður hlaupið haldið í fjórða sinn . Jafnan komast færri að en vilja í þessu stórskemmtilega hlaupi . Þátttökugjöld : Skráningar frá 17. janúar - 31. maí : 9.900 krónurSkráningar 1. júní - 9. júlí : 10.900 krónur 9. júlí - 10. júlí : 11.900 krónurLokað verður fyrir skráningar á hádegi 10. júlí 2020 kl 12:00 . HlaupaleiðinLeiðin hefst við bæinn Hólaland í innsveit Borgarfjarðar . Leiðin liggur að Grjótdalsvarpi og þaðan er hlaupið að mestu á grónu landi að Brandsbalarétt sem er rétt fyrir innan þorpið Bakkagerði í Borgarfirði . Seinustu 700 metrana er hlaupið á malbiki að fótboltavelli UMFB þar sem hlaupið endar . DrykkjarstöðvarDrykkjarstöðvar verða á þremur stöðum á leiðinni , á 6km , 12km og 18km með vatn og íþróttadrykki . VerðlaunAllir þátttakendur fá þátttökupening þegar þeir koma í mark . Verðlaun verða veitt fyrir þrjú fyrstu sæti karla og kvenna . SkilmálarSkráður þátttakandi er ábyrgur fyrir gögnum sem honum eru afhent vegna hlaupsins ( ss. hlaupanúmer ) . Óheimilt er að láta þriðja aðila fá þau gögn . Það er hægt að breyta skráningu á einu nafni yfir í annað fyrir 1. júlí , eftir það er nafnabreyting ekki heimil . Þátttökugjald er ekki endurgreitt Dyrfjallahlaupið er á vegum Ungmennafélags Borgarfjarðar og verkefnisstjóri hlaupsins er Inga Fanney Sigurðardóttir sem jafnframt tekur við öllum ábendingum og spurningum er varða hlaupið á ingafann@gmail.com . AnnaðÁ svæðinu er ýmis konar afþreying og þjónusta í boði . Á heimasíðu Ferðamálahóps Borgarfjarðar má finna gagnlegar upplýsingar um gistingu , matsölustaði , afþreyingu og aðra þjónustu á svæðinu .